Document ID: 32010R0202
Publication Date: 2010-03-10

Title and Content:
KOMISIJAS REGULA (ES) Nr. 202/2010
(2010. gada 10. marts),
ar ko groza Regulu (EK) Nr. 6/2003 par statistikas izplatīšanu attiecībā uz kravu autopārvadājumiem
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 1998. gada 25. maija Regulu (EK) Nr. 1172/98 par statistikas pārskatiem attiecībā uz autopārvadājumiem (1) un jo īpaši tās 6. pantu,
tā kā:
(1)
Ir lietderīgi, cik vien iespējams, izmantot Regulā (EK) Nr. 1172/98 minētos statistikas datus par kravu autopārvadājumiem, vienlaikus ievērojot atsevišķu datu ierakstu konfidencialitāti.
(2)
Ar Komisijas Regulu (EK) Nr. 833/2007, ar ko beidz Padomes Regulā (EK) Nr. 1172/98 noteikto pārejas posmu (2) no 2008. gada tiek nodrošināti detalizēti dati par valsts un arī starptautisku kravu autopārvadājumu plūsmu izcelsmi un galamērķi.
(3)
Valsts un starptautiskie dati par izcelsmi un galamērķi jāpadara pieejami dalībvalstīm, lai iegūtu pilnīgākus autopārvadājumu statistikas datus valstu līmenī.
(4)
Parasti pētniekiem un zinātniekiem zinātniskos nolūkos atbilstoši principam, kas paredzēts Eiropas Parlamenta un Padomes Regulā (EK) Nr. 223/2009 (3) par Eiropas statistiku, jābūt piekļuvei datiem, kuri Komisijai (Eurostat) nosūtīti saskaņā ar Regulu (EK) Nr. 1172/98.
(5)
Tādēļ attiecīgi jāgroza Komisijas Regula (EK) Nr. 6/2003 (4).
(6)
Šajā regulā paredzētie pasākumi ir saskaņā ar Eiropas Statistikas sistēmas komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 6/2003 pielikumu aizstāj ar šīs regulas pielikumu.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2010. gada 10. martā

Classification:
Level 1 Categories: 100150
100154
100146
Level 2 Categories: 100237
100239
100220
100190
100238
Level 3 Categories: 2181
494
2494
4539
4256
All Categories: 4256
441
4509
4533
5908